b'\n_START_ARTICLE_\nDaang McKinley\n_START_SECTION_\nKasaysayan\n_START_PARAGRAPH_\nDati nagsilbi bilang rutang hilaga-kanluran pa-timog-silangan sa pagitan ng\xc2\xa0Kuta ng McKinley (Manila American Cemetery and Memorial ngayon) at Pasay ang Daang McKinley. Dati, isa pa itong tagapagpatuloy ng Calzada de Pasay (Abenida Arnaiz ngayon) na nag-ugnay noon ng Palapagang Nielson sa San Pedro de Macati sa Kuta ng McKinley. Ang dulo ng daan noon ay sa\xc2\xa0Carabao Gate sa pasukan ng kuta, sa kasalukuyang sangandaan ng Abenida McKinley sa Ika-5 Abenida. Pagkatapos ng Ikalawang Digmaang Pandaigdig, isinara ang paliparan at ni-redevelop ng mga may-ari nito,\xc2\xa0ang Pamilyang Zobel de Ayala. Ang mas-maikling palapagan ay ginawang Abenida Ayala at pinahaba ito sa timog patungon sa bagong nayong arrabal ng Forbes Park. Binago naman ang pagkakalinya ng daan para maitumbok ang Ayala at di-kinalaunan ay pinangalanan sa Amerikanong kuta militar na tinutunguhan nito. Ang nasabing kuta naman ay pinangalanan sa ikadalawampung-limang pangulo ng Estados Unidos, William McKinley, na responsable sa pananakop ng mga Amerikano sa Pilipinas noong 1898.'